LUR se kind (8) doodgeryArgieffoto Die LUR vir veiligheid en sekuriteit in Mpumalanga se agtjarige dogter is Woensdag in Ermelo doodgery. Brig. Selvy Mohlala, provinsiale polisiewoordvoerder, het gesê die LUR, Vusi Shongwe, se dogter, Sethu Thandiswa, het omstreeks 16:30 Petstraat naby haar ouerhuis oorgesteek toe sy deur ŉ motor getref is. Lt.genl. Mark Magadlela, provinsiale polisiekommissaris, het Donderdag sy meegevoel met Shongwe en sy familie betuig. “As die polisie in die provinsie wil ons graag ons innige meegevoel aan die LUR en sy gesin betuig met die ontydige dood van hul dogter. Ons gedagtes en gebede is met julle,” het Magadlela gesê.